CELEX: 62014CN0600
Language: sl
Date: 2014-12-22 00:00:00
Title: Zadeva C-600/14: Tožba, vložena 22. decembra 2014 – Zvezna republika Nemčija/Svet Evropske unije

2.3.2015   
            
            
               SL
            
            
               Uradni list Evropske unije
            
            
               C 73/17
            
         
      Tožba, vložena 22. decembra 2014 – Zvezna republika Nemčija/Svet Evropske unije
      (Zadeva C-600/14)
      (2015/C 073/24)
      Jezik postopka: nemščina
      
         Stranki
      
      
         Tožeča stranka: Zvezna republika Nemčija (zastopnika: T. Henze in J. Möller, zastopnika)
      
         Tožena stranka: Svet Evropske unije
      
         Predloga tožeče stranke
      
      Tožeča stranka predlaga, naj se:
      
                  —
               
               
                  Sklep Sveta 2014/699/EU z dne 24. junija 2014 razglasi za ničen v delu, v katerem se nanaša na spremembo člena 12 Konvencije o mednarodnem železniškem prometu (COTIF-osnovna konvencija) in njenih dodatkov B (Enotna pravila za pogodbo o mednarodnem železniškem prevozu blaga – CIM), D (Enotna pravila za pogodbe o uporabi vagonov v mednarodnem železniškem prometu – CUV) in E (člen 1 Sklepa v povezavi s poglavjem 3, točka 4 (v delu, v katerem se nanaša na člen 12 osnovne konvencije COTIF), 5, 7 in 12 dodatka), in
               
            
                  —
               
               
                  Svetu Evropske unije naloži plačilo stroškov.
               
            
         Tožbeni razlogi in bistvene trditve
      
      
                  1.
               
               
                  Zvezna vlada meni, da člena 91 in 218(9) PDEU Uniji ne podeljujeta pristojnosti za opredelitev skupnega stališča v zvezi z vsemi predpisi, ki so bili predmet posvetovanja oziroma postopka odločanja na 25. srečanju revizijskega odbora OTIF. Z izdajo Sklepa naj bi Svet tako kršil načelo prenosa pristojnosti iz člena 5(2), prvi stavek, PEU.
               
            
                  2.
               
               
                  Dalje naj bi bil izpodbijani sklep nezadostno obrazložen, saj iz njega ni jasno razvidno, zakaj naj bi imela Unija pristojnost za opredelitev skupnega stališča v zvezi z vsemi predpisi, ki so bili predmet posvetovanja oziroma postopka odločanja na 25. srečanju revizijskega odbora OTIF.
               
            
                  3.
               
               
                  Poleg tega naj bi Svet kršil načelo lojalnega sodelovanja v povezavi z načelom učinkovitega pravnega varstva s tem, da je izdal izpodbijani pravni akt le dan pred začetkom 25. srečanja revizijskega odbora OTIF. S tem naj bi bila Zvezni republiki Nemčijo odvzeta vsakršna možnost, da bi pred Sodiščem lahko pravočasno uveljavljala (začasno) pravno varstvo zoper izpodbijani sklep.